Diari Oficial de la Generalitat Valenciana


Sumari del DOGV 4257, del 27-05-2002 (2002/5409)

RESOLUCIÓ de 18 d'abril de 2002, de la Comissió de Doctorat de la Universitat de València, per la qual s'aprova la delegació de funcions en les subcomissions.
--------------------------------------------------------------------------------------------------------------------------------------------------------------

### Dades del document

Número de DOGV
:   4257

Data del DOGV
:   27-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5409


Data del document
:   18-04-2002

Organisme emissor
:   Universitat de València

Tipus de document
:   Resolució

Descriptors 

:   * delegació de poders
    * competència administrativa
    * universitat

RESOLUCIÓ de 18 d'abril de 2002, de la Comissió de Doctorat de la Universitat de València, per la qual s'aprova la delegació de funcions en les subcomissions. [2002/F5409]
  
La normativa de Tercer Cicle aprovada per la Junta de Govern de 18 de desembre de 2001, en l'article 2.4 permet que, per al desenvolupament de les seues funcions, la Comissió de Doctorat puga formar subcomissions. Igualment assenyala que, per acord exprés de la majoria absoluta dels membres de la comissió, algunes de les seues funcions podran ser delegades a les subcomissions o en el president.
  
A fi d'agilitzar determinades actuacions que són competència de la Comissió de Doctorat, i obtindre una major eficàcia en la seua gestió, a l'empara del que establix l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, la Comissió de Doctorat resol:
  
Primer
  
La delegació d'una part de les seues competències conferides per la legislació vigent en les subcomissions següents: Ciències Bàsiques i Enginyeries, Ciències de la Natura i de la Salut, Humanitats i Educació, i Ciències Socials.
  
Formaran part d'estes subcomissions els professors doctors membres de la Comissió de Doctorat, representants dels centres que les integren.
  
Segon
  
Es deleguen en les esmentades subcomissions les competències següents: aprovar els tribunals de tesis doctorals; concedir l'autorització per a la lectura de tesis doctorals; aprovació dels tribunals que han d'avaluar la suficiència investigadora per a l'obtenció del certificat diploma acreditatiu dels estudis avançats (Reial Decret 778/1998, articles 9, 10 i 6.2).
  
Esta delegació de funcions no impedirà la possibilitat de la Comissió de Doctorat d'advocar per a ella el coneixement i la resolució d'estes.
  
De conformitat amb el que disposa l'article 13 de la Llei de Règim Jurídic de les Administracions Públiques i del Procediment Administratiu Comú, sempre que l'òrgan delegat faça ús de la delegació que conté esta resolució es farà constar esta circumstància expressament en l'acte administratiu que es dicte.
  
En cap cas es podran delegar les atribucions que es posseesquen, al seu torn, per delegació continguda en esta resolució.
  
Les resolucions que es dicten en virtut d'estes delegacions no exhaurixen la via administrativa i podran ser objecte de recurs d'alçada davant el rector.
  
Esta resolució es publicarà al Diari Oficial de la Generalitat Valenciana i tindrà efectes del sendemà de la publicació.